|  |  |
| --- | --- |
|  |  |

Sagsnummer: EMN-2022-04601

DokId: 7231235

Forfatter:

Bente Schjønning

|  |  |
| --- | --- |
| **Evalueringsrapport for webtilgængelighed**  | 21. juni 2023 |

# Websitets navn og URL

Frederikshavn Kommune (Frederikshavn Kommunens overordnede hjemmeside)

URL: <https://frederikshavn.dk>

# Evalueringsform

Evalueringen af frederikshavn.dk bygger på tilsagn fra hjemmesideleverandøren, en manuel selvevaluering og måling af tilgængeligheden ved hjælp af Monsido.

# Teknisk platform

Content management system: UmbracoOpenPublicWeb – bygget i Umbraco 8. Hjemmesiden er overflyttet fra Umbraco 7 til Umbraco 8 i foråret 2021.

Leverandørens navn: Kruso

CVR-nummer: 25524365

Frederikshavn Kommune har indgået en leveranceaftale, hvor webbureauet Kruso løbende forpligter sig til at opfylde de tekniske tilgængelighedskrav jf. WCAG 2.1 på AA-niveau. Derfor er kommunens farvedesign justeret på enkelte punkter, således kontrasten er i overensstemmelse med kravene.

# Hjemmesidens redaktion

For at sikre overblikket over indholdet, har Frederikshavn.dk tre hovedansvarlige redaktører, der udgør ”Driftsgruppen for hjemmesiden”, som alle er ansat i Frederikshavn Kommunes Ledelsessekretariat.

**Driftsgruppen for hjemmesiden**:
Bethina Johst

Esben Stenfeldt

Bente Schjønning

Herudover er der 5 såkaldte webforfattere i Center for Teknik og Miljø, der udelukkende opretter [høringer og afgørelser](https://frederikshavn.dk/politik/hoeringer-og-afgoerelser/aktuelle-hoeringer-og-afgoerelser/) på <https://frederikshavn.dk>.

Ud over driftsgruppen for hjemmesiden og webforfatterne i Center for Teknik og Miljø har Ledelsessekretariatet 3 webforfattere med begrænsede beføjelser. De lægger åbne postlister på hjemmesiden 1 gang om ugen. Uploader lydfiler fra byrådets møder på hjemmesiden en gang om måneden med undtagelse af juli samt lægger høringssvar fra Ældrerådet på hjemmesiden. Der sker maksimalt en gang om måneden.

# Hjemmesidens indhold

Frederikshavn Kommune har ansvaret for, at det indholdsmæssige på hjemmesiden opfylder tilgængelighedskravene. Alle de nævnte redaktører er bekendt med kravet om at opfylde WCAG 2.1 på AA-niveau og er undervist i, hvordan de bedst muligt sikrer webtilgængeligheden.

Der er dog særlige områder, hvor vi pt. ikke kan opfylde tilgængelighedskravene – er også nævnt i tilgængelighedserklæringen:

*Politiske dagsordner og referater*

Frederikshavn Kommune har været i dialog med Netcompany, som i journalsystemet GetOrganized bruger to forskellige pdf-motorer Adlib og Aspose. I øjeblikket arbejder Netcompany i tæt samarbejde med Frederikshavn Kommune om at udvikle en ny version af journalsystemet. Kommunen har stillet krav om, at webtilgængelighedslovgivningen skal være opfyldt. Fremadrettet skal Netcompany kunne levere dagsordner og referater i webtilgængeligt HTML Netcompany har tilkendegivet, at en løsning forventes klar i løbet af 2024.

I forhold til bilag til dagsordner og referater kan det blive vanskeligt at blive 100 % tilgængelig. En del bilag kommer fra eksterne kilder, som ikke leverer tilgængeligt materiale til kommunen. Når kommunens selv leverer tilgængelige bilag, vil vi bede om, at eksterne også fremadrettet leverer tilgængelig bilag, så vidt det er muligt. Vi vil løbende notere i tilgængelighedserklæringen, hvordan status er for bilag til de politiske dagsordner, og vi vil altid anvise en alternativ måde at få indblik i indholdet. Det kan fx være telefonisk kontakt til den relevante afdeling eller fagperson.

Indtil vi har webtilgængelige dagsordner og referater henviser vi til Direktionssekretariatet, som står til rådighed for at formidle indholdet. Direktionssekretariatet har frem til i dag ikke haft forespørgsler i forhold til tilgængeligheden.

*Postliste i Excel*

Postlisten henvender sig til pressen og andre interesserede, hvor de kan se, hvilke breve (med undtagelse af indkomne breve med følsomme oplysninger) kommunen har modtaget.
Kan man ikke læse postlisten i Excel-format, kan man kontakte Direktionssekretariatet, som gerne mundligt formidler postlistens indhold. Direktionssekretariatet har ikke haft forespørgsler i forhold til tilgængeligheden.

*Kommunens samlede budget og regnskab*

Frederikshavn Kommunes regnskab og budget indeholder en lang række skemaer og diagrammer af forskellig art.

På hjemmesiden er lavet tilgængelige resumeer af hhv. budget og regnskab, hvor skemaer og diagrammer er skrevet om til almindelig tekst. Hjemmesidens besøgende kan stadig downloade de fulde udgaver i et ikke tilgængeligt pdf-format. Har man brug for hjælp til at læse de fulde versioner, er der kontaktinformation til afdelingen Budget og Analyse, således at indholdet kan læses op som alternativ til pdf-udgaverne.

*Øvrige pdf-filer*

Frederikshavn Kommune tilstræber at bruge færrest mulige pdf-filer. Når vi lægger en pdf-fil på, søger vi som udgangspunkt for, at der er lavet tilsvarende tekst som indholdssider på selve hjemmesiden. Der er få undtagelser – bl.a. en vedligeholdelsesplan for vandløb. Som noget nyt har vi i 2023 fået udviklet en webtilngængelig long read sideskabelon, så vi har flere grafiske virkemidler samtigdig med, at vi opfylder kravene til tilgængelige. Vi bruger ofte en både-og-løsning, hvor indholdet er lagt på hjemmesiden, mens pdf-en omtales som den printvenlige version – hvor layourtet er merer varieret og avanceret i forhold til hjemmeisdens indhold.

## Typografier

Hjemmesideredaktørerne bruger hjemmesidens typografier konsekvent, så sidetitler (H1) efterfølges af overskriftstypografierne H2, H3 og H4 i nævnte rækkefølge. Oplistninger med punkttegn eller nummererede lister er lavet i løsningen og kan læses op af skærmlæser jf. leverandøren, Kruso.

Frederikshavn Kommune har dog modtaget en forenklet monitorering af SSP Frederikshavn, og her har vi konstateret, at den tekniske løsning ikke lever helt op til tilgængelighedskravene – *2.5.3 Etiket i navn* og *4.1.2. Navn, rolle og værdi*. Vores bud er, at fejlen skyldes manglende alternativ tekst til to links i footer. Vi står overfor enten at skulle opgraderer vores nuværende løsning i 2024 eller vælge en anden løsning, og vi vil stille krav om, at hjemmesideplatforment er 100 % webtilgængelig.

Vi har desuden konstateret yderligere en fejl - *1.3.1.Information og relationer* - på sider med accordions. Også her er vi opmærksomme fremadrettet, så accordions også kan være webtilgængelige i en opgraderet eller ny CMS-løsning.

## Alternative tekster

Alle billeder brugt på hjemmesiden har alternative tekster. Allerede ved upload af billede sættes den alternative tekst på. Billeder brugt på flere sider, kan få specifik alternativ tekst på de konkrete indholdssider.

Alle linktekster har alternative tekster, således der er en linkadresse/URL og en linktitel. Under linktitel skriver redaktørerne, hvor linket fører hen, fx ”Link til lydfil fra byrådsmøde den …”.

Der er også alternative tekster på links til mailadresser og telefonnumre, fx ”Send en mail til borgmester Birgit S Hansen” eller ”Ring til borgmester Birgit S. Hansen”.

## Ingen brug af billeder indeholdende tekst

Hjemmesiden bruger ikke bannere med tekstindhold. Vi har alternativ tekst på alle bannere.

## Videoer

Frederikshavn Kommuner bruger i begrænset omfang videoer på hjemmesiden, og alle nye videoer har undertekster jf. bestemmelserne i lov om tilgængelige offentlige websteder.

Hvis en video ikke suppleres af tilsvarende budskaber i form af tekst på selve hjemmesiden, vil vi skulle synstolke videoen. Vi har pt. vurderet, at der ikke endnu er behov for synstolkning, men vi er opmærksom på, at det kan blive aktuelt.

## Feedback-funktion

På frederikshavn.dk er der på samtlige undersider en feedbackfunktion, som borgere kan bruge både anonymt eller med oplysning om e-mail og navn.

Driftsgruppen for hjemmesiden kigger dagligt på alle hverdage, om der er indkommet feedback og kan se, hvilken side feedbacken er afsendt fra. Det kan være en god oplysning i forhold til at vurdere, hvad feedbacken er foranlediget af, og hvad vi kan gøre anderledes. I mange tilfælde er feedbacken ikke omhandlende hjemmesidens funktionalitet, men kan være konkrete spørgsmål om åbningstider, vejarbejde, ældrepleje eller lignende. Driftsgruppen for hjemmesiden ekspederer denne type feedback videre til de relevante afdelinger i kommunen.